Seyí̵né payí̵ nearo naŋwí̵ ámá wigí̵ mimóní̵ ŋwí̵á imónɨŋí̵pɨ nánɨ rɨdɨyowá yarɨgí̵ápɨ nánɨ yarɨŋí̵ nigí̵ápɨ nánɨ bɨ osearɨmɨnɨ . Ayí̵ neparɨnɨ . Seyí̵né rí̵wamɨŋí̵ nearo nɨrɨgí̵ápa Jisasomɨ dɨŋí̵ wɨkwí̵roŋwaéne nɨnenenɨ rɨxa nɨjí̵á imónɨŋwaénerɨnɨ . Ayí̵ nepa imónɨŋagɨ aiwɨ rɨpɨ osearɨmɨnɨ . Ámá “ Rɨxa nɨjí̵á imónɨŋáonɨrí̵anɨ ? ” nɨwimónɨrí̵ná , dɨŋí̵ apimɨ dánɨ wárɨxa imónarɨgí̵árɨnɨ . E nerɨ aí ámá wíyo dɨŋí̵ sɨpí nɨwirɨ arɨrá nɨwirí̵ná apimɨ dánɨ Jisasoyá sɨyikí̵ imónɨŋwaéne sí̵kí̵kí̵ ámɨ bɨ eámɨxɨnarɨŋwárɨnɨ .
